**იდეალური უცნობები**

**დრამა, კომედია**

**პერსონაჟები:**

**პეპე,კარლოტა,როკო, კოსიო, ლელლე, ბიანკა, ევა, სოფია, ბრუნო, როზა, ნონნა**

ევა: ყველაფერი აქ გვაქვს, ეს ჩვენი ცხოვრების შავი ყუთია! რამდენი წყვილი დაშორდებოდა ერთმანეთს ტელეფონები რომ შეემოწმეინა?!

კარლოტა: ლელლე არასოდეს მაძლევს მისი ტელეფონის შემოწმების უფლებას. **( პაუზა) ( ლელლე აძლევს თავის ტელეფონს)**

ლელლე: რა პრობლემაა? გამომართვი!

კარლოტა: იცოდე ამას გავაკეთებ!

ლელლე: მიდი!

კარლოტა: ლელლე არ გინდა!

კოსიმო: ხელები უკანკალებს!

ლელლე: მოვითხოვ რომ აიღო! **(ტელეფონს დებს მაგიდაზე)** მაგრამ, მოვითხოვ რომ შენიც აქ დადო!

კარლოტა: მხოლოდ პედიატრის შეტყობინებებს წაიკითხავ, ან შენი დის, რომელიც დედაშენზე მეკიტხება

ლელლე: და შენ რატომ გეკითხება?

კარლოტა: შენ ოდესმე იღებ ყურმილს?

ევა: ბიანკა, კოსიმოს შენსას მისცემ?

ბიანკა: მე პინ-კოდიც კი არ მიდევს!

კოსიმო: საყვარელო, მე შენი ტელეფონი არ მჭირდება! **( ბიანკა ეფერება ქმარს)**

ევა: როკო სადაცაა გადაყლაპავს თავის ტელეფონს, არა საყვარელო?

როკო: არა, აი აიღე, მხოლოდ ძუძუებს და უკანალებს იპოვი, მაგრამ ეს მხოლოდ სამუშაო მასალაა!

ევა: ესეიგი ამბობთ რომ არცერთს გაქვთ საიდუმლოებები?**( ყველა ერთმანეთს უყუებს, სიჩუმეა) ყველანი** წმინდანები ხართ დიეგოს გარდა?

კოსიმო: რა საიდუმლოებები უნდა გვქონდეს?ბავშვობის მეგობრებს ან ცოლ-ქმარს?

ლელლე: ჰო, ერთმანეთს ძალიან კარგად ვიცნობთ.

პეპე: მეეჭვება რომ არის რაღაც საიდუმლოებები, თორემ ცხოვრება საიდუმლოებების გარეშე მოსაწყენი იქნება.

ევა: მაშინ მოდით ვითამაშოთ!

კოსიმო: რა?

ევა: შეხედეთ! **(აჩვენებს ყველას თავის ტელეფონს და დებს მაგიდაზე)** ყველანი მაგიდაზე ვდებთ ტელეფონს...

კარლოტა: მერე?

ევა: სანამ მთვარის დაბნელებადაიწყება ყველა შემოსულ ზარს და შეტყობინებას ერთმანეთს ვაჩვენებთ, ვუკითხავთ. ჩვენ ხომ საიდუმლოებები არ გვაქვს? არანაირი!

ლელლე: და ეს რა თამაშია?

ბიანკა: როგორც ჩანს სახალისოა.

ევა: ასე ფიქრობ?

პეპე: კარგით, ამოიღეთ!

ლელლე: რა?

პეპე: ტელეფონები

კოსიმო: ლუსილა ხომ სახლშია?

პეპე: მაინც მივიღებდი მონაწილეობას!

ლელლე: მე დედაჩემიც კი არ დამირეკავს, ეს რა თამაშია?!

როკო: სახალისო თამაშია!

ევა: მეც ასე ვფიქრობ!

როკო: არ ვიცი...

ევა: ვინმეს რამე გაქვს დასამალი?

როკო: არ მინდა გავიგო, რომ შენ მიმალავ რამეს.

ევა: რამეს რომ ვმალავდე ამ თამაშს არ შემოგთავაზებდი.

ლელლე: ან ატყუებ და გინდა რომ ეს გამოაშკარავდეს. არსებობს ასეთი ფსიქოლოგიური რამ,არსებობენ სერიული მკვლელები რომლებსაც უნდათ რომ ისინი აღმოაჩინონ.

ბიანკა: მოდი ვცადოთ, თუ მოსაწყენი იქნება აღარ გავაგძელებთ.

პეპე: ეს იგივეა, ბავშვობაში სიმართლეს და მოქმედებას რომ ვთამაშობდით?

კოსიმო: ბავშვობაში ერთად კიდევ ბევრ რამეს ვაკეთებდით!

ევა: არ გინდათ!

პეპე: შენთან ერთად არაფერს არ ვაკეთებდი!

კოსიმო: ხო, ამას მარტო აკეთებდი.

ბიანკა: კოსიმო, ტელეფონი მაგიდაზე დადე!

კოსიმო: რაა?

ბიანკა: ტელეფონი ამოიღე!

კოსიმო: მმმ **(დაბნეულია, არ იცის რა ქნას)**

ბიანკა: ნერვიულობის მიზეზი მაქვს?

კოსიმო: რა თქმა უნდა არა! **( ჯიბიდან იღებს და მაგიდაზე დებს ტელეფონს)** არანაირი პრობლემა!

ლელლე: ჩვენ რა ამას მართლა ვაკეთებთ? მგონი უხერხულია ერთმანეთის პირადი ცხორების განხილვა.

პეპე: კარგი რა გჭირს? ეს ხომ უბრალოდ თამაშია, რა გვაქვს ერთმანეთთან დასამალი?

კოსიმო: მემგონი არ ღირს, სისულელეა.

როკო: ძალიან დიდი სისულელა, მაგრამ გეთანხმებით, გავერთობით მაინც.

კოსიმო: მეთანხმები რომ სისულელა და მაინც გინდა რომ ვითამაშოთ?

ევა: ვითამაშოთ რა გჭირთ, გავერთობით სახალისოა.

კარლოტა: ჩემს ტელეფონს აქვე ვდებ, მაგრამ თუ დედაჩემი დარეკავს არ ვუპასუხებ.

ბიანკა: თუ ვინმე დარეკავს სპიქერზე ვრთავთ! ( როკო გადის) (ყველამ დადო ტელეფონი)

როკო: ეგ რაღაა?

 **[ კოსიმოს ტელეფონზე მოდის შეტყობინება]**

ბიანკა: წავიკითხოთ! „ -შენი სხეული მინდა!“ ? ვისგან არის?!

კოსიმო: არა, არ ვიცი, არ ვიცი **( დაბნეულია)**

ლელლე: მგონი დაიწყო.

ბიანკა: ეს რას ნიშნავს?

კოსიმო: არ ვიცი!

ბიანკა: ვისგან არის?

კოსიმო: ალბათ ვიღაცას შეეშალა, ალბათ შეეშალათ, არ ვიცი!

**[ტელეფონი რეკავს]** რა უნდა ვქნა? ამ ნომრიდან მოვიდა შეტყობინება, ვუპასუხო?

ევა: უპასუხე!

ბიანკა: უპასუხე!

კოსიმო: კარგი! **(იღებს ყურმილს)**

ბიანკა: არა, ხმამაღალზე ჩართე!

კოსიმო: დააწყნარდი! დაწყნარდი! გისმენთ!

გისმენთ!

გისმენთ!

გისმენთ რომელი ხართ? ვინ ხართ?

**(შემოდის როკო ყურმილით ხელში)**

როკო: ეს მე ვარ!( ყველა იცინის ამ ხუმრობაზე)

ევა: ნორმალური ხარ?

როკო: ეს ხომ ხუმრობა იყო?

კოსიმო: წადი შენი! ეს ხუმრობა არ არის!

ევა: ტელეფონი რატომ არ დატოვე, შენ რა არ თამაშობ?

როკო: ეს მხოლოდ სამსახურის ტელეფონია, აქ მხოლოდ პაციენტების შეტყობინებები მოდის: სილიკონის ძუძუები და ტრაკები რომელიც უნდა მაპატიოთ!

კარლოტა: ხომ არ დაგველია?იაგერი ფორთოხლით?

ლელლე: რატომ ფორთოხლის გარეშე ბევრად უკეთესია.

როკო: ეს როგორ უნდა დავლიოთ?

პეპპე: სვავ იაგერს და პირში გაწურავენ ფორთოხალს.

როკო: გმადლობ, მაგრამ მე ეგ არ მინდა.

ბიანკა: ბავშვებს გაუმარჯოს, ძალიან მეშინია ბავშვის გაჩენის. დარწმუნებული არ ვარ, რომ კარგი დედა ვიქნები...

ევა:: რატომ ორსულად ხარ?

ბიანკა: არა, არა...

კარლოტა: მაგრამ ცდილობ?

ბიანკა: შეიძლება ასეც ითქვას.

კარლოტა: გილოცვთ მაშინ!

ბიანკა: არა, არა...

კოსიმო: ჯერ არაფერია აღრსანისნავი!

კარლოტა: ის ფაქტი მაინც აღვნისნოთ რო ერთად წევხართ!

კარლოტა: ვისთვისაა ეს უჩვეულო? უკვე აღარავინ ჟიმაობს ისე როგორც პირველად!

ლელლე: ისინი ბავშვის გაჩენას ცდილობენ, ეს არის და ეს!

კარლოტა: მაშინ ეს იყოს სადღეგრძელო: ბავშვებს გაუმარჯოს! ისინი ჩვენს სიცოცხლეს აზრს აძლევენ.

პეპე: მე კი სექსის სადღეგრძელოს დავლებდი!

კარლოტა: დაუკმაყოფილებელი პეპე!

პეპე: არ მომწონს აზრი, რომ ცხოვრებას ბავშვების გარეშე აზრი არ აქვს! ხანდახან ეს კარგი გადაწყვეტილებაა. ჩვენს არჩევანს გაუმარჯოს!

ბიანკა: რაზე ლაპარაკობ?

პეპე: აჩენ ბავშვს, მასზე ზრუნავ და სხვაზე აღარაფერზე ზრუნავ, ეს კომფორტულია.

ბიანკა: ამის გამო ბავშვი არ მინდა!

პეპე: კიდევ რისთვის?

ბიაკნა: ათასი მიზეზია!

პეპე: დამისახელე ერთი!

ბიანკა: დაგისახელო? ჩვენი ურთიერთობა რომ შევავსო!

პეპე: ესეიგი, ორი ადამიანი ბედნიერი არ არის, თუ სხვაზე არ არის დამოკიდებული? ესეიგი შვილი გინდა იმიტომ , რომ პარტნიორთან რაღაც გაკავშირებდეს? ან მხოლოდ იმიტომ რომ სიბერეში მოგიაროს, თუ მხოლოდ იმიტომ, რომ გვარი გაგიგრძელოს?

კოსიმო: ღმერთო ჩემო, პეპე?!

პეპე: სხვა დროს ღმერთზე ვიკამათებთ, ეს ერთი და იგივეა! მათი დახმარება არ მჭირდება, მე თვითონ მინდა განვკარგო ჩემი ცხოვრება! მე ეგოისტი ვარ? დიახ, მე ეგოისტი ვარ და ეგოისტად მოვკვდები! თუმცა ჯანმრთელი!

ევა: ხანდახან ბავშვების გაჩენა შეიძლება უფრო ეგოისტური იყოს.

ბიანკა: რატომ?

კოსიმო: ეს ხომ კარგი რამ არის?

ევა: არა, ხანდახან ეს უბრალოდ დაბერების შიშის მოსახსნელადაა. ბევრი ფიქრობს, რომ ბავშვები მათ მეორე სიცოცხლეს აჩუქებენ.

როკო: ეს ჩემზე არ არის, მე მომწონს რომ ქალიშვილი მყავს.

კარლოტა: როკოს ვეთანხმები! ყველაზე კარგი მომენტი ის არის როცა ბავშვს დასაძინებლად ვაწვენ. მიყურებს და მეუბნება თუ როგორი ლამაზი ვარ, მე კი ბედნიერი ვარ, ბედნიერი, ბედნიერი!

ლელლე: გავიგეთ, რომ ბედნიერი ხარ!

კოსიმო: ის ბედნიერია?

ლელლე: ეს ექოა?

ევა: ენდე ჩემს გამოცდილებას. 16 წლის სკოლაში მეგობრებს გაიცნობს და შენ საერთოდ აღარ ენდომები, დასრულდება შენი ბედნიერება.

კარლოტა: ასე ნუ ამბობ, და ის მართალია, რომ ბავშვები მეორე შანსს გვაძლევენ. შეგიძლია მათი წყალობით ახლიდან გაიარო ცხოვრება.

პეპე: იცი რაა?მე არ მინდა, რომ ჩემი ცხოვრება კიდევ ერთხელ გავიარო!

ლელლე: რადგან საშინელი ცხოვრება გაქვს.

**[პეპეს ტელეფონი რეკავს]**

პეპე: ჩემი დაა, რა ვქნა ვუპასუხო?

ევა: ხმამაღალზე ჩართე!

პეპე: გამარჯობა მარტა.

მარტა: პეპე, გამარჯობა

პეპე: გამარჯობა! ფრთხილად ხმამაღალზეა.

ყველა: ეს უსამართლობაა, რა ხდებაა?

მარტა: მაშინ გამორთე!

პეპე: არ შემიძლია!

მარტა: რატომ?

პეპე: უბრალოდ არ შემიძლია, მარტა!

მარტ: ეს რა ხმაურია?

პეპე: მეგობრებთან ვარ, მოკითხვა გადმოგცეს.

ყველა: გამარჯობა მარტა!

მარტა: კარგი, გადმოგირეკავ!

პეპე: ანზოში არ მივდივარ, ამაზე ხვალ გადმოგირეკავ, კარგი?

მარტა: კარგი, ნახვამდის.

პეპე: ჩემმა დამ სამსახური მიშოვა სკოლაში, მაგრამ უარი ვთქვი.

როკო: რატომ? შენ ხომ ახლახანს გამოგიშვეს, გჭირდება სამსახური!

პეპე: ძალიან შორს არის. ჩემი CV ყველგან გავაგზავნე და იმედია რომ გამოჩნდება რამე.

ლელლე: შემიძლია რამით დაგეხმარო?

პეპე: მადლობა, მირჩევნია ეს პრობლემა მე თვითონ მოვაგვარო.

კოსიმო: სამსახურის ძებნამ მეც გამღალა, ჩემი მანქანა უნ და გავყიდო, მაინტერესებს რამდენს შემომთავაზებენ.

ბიანკა: ჩემთვის ამის თქმას როდის აპირებდი?

კოსიმო: ვაპირებდი!

ბიანკა: როდის?

კოსიმო: საყვარელო, ეს მხოლოდ იდეაა!

კოსიმო: იმედი მაქვს სწორი გადაწყვეტილებაა. გავყიდი მანქანას და მცირე ბიზნესს დავიწყებ.

კოსიმო: ბიჭებო, სამყარო მალე იცვლება, მალე ტაქსები აღარ იარსებებს, წინ ვიხედები!

 **[რეკავს ევას ტელეფონი]**

ევა: მამაჩემია...

როკო: ხმამაღალზე ჩართე!

ევა: გამარჯობა მამა!

 მამა: გამარჟბა საყვარელო, როგორ ხარ?

ევა: შესანიშნავად, მეგობრები მყავს სტუმრად.

 მამა: დიდი ხნით არ შეგაყოვნებ. ბალანჩერს ველაპარაკე, თქვა რომ ოპერაცია შეგიძლია რომში გაიკეთო. ორჯერ ჩამოდის თვეში, მეგობრებთან ერთად. მის ნომერს გამოგიგზავნი.

ევა: კარგი, მადლობა მამა, კარგად, დედა მომიკითხე.

პეპე: რა ოპერაციაა?

ევა: არაფერი სერიოზული. მკერდიში მამოპლასტის გადიდება.

ბიანკა: მართლა?

ევა: ხო!

კარლოტა: მე რატომ არ მითხარი?

ბიანკა: შენ ხომ ფსიქოთერაპევტი ხარ?

ევა: მერე რა მოხდა?

ბიანკა: ფსიქოთერაპევტები ასეთ ოპერაციებს არ იკეთებენ.

კარლოტა: ეს ყველაფერი ცოტა უცნაურია.

ევა: რატომ? არ მომწონს და ვიდიდებ!

კარლოტა: ეს არის პრობლემა, უნდა მოგწონდეს!

ბიანკა: შენ ხომ ფსიქოთერაპევტი ხარ, უნდა მიიღო შენი თავი ისეთი როგორიც ხარ!

ევა: ქალი რომელიც მკერდს იდიდიებს, საკუთარ თავს არ იღებს?

ბიანკა: არა!

ევა: ყველაფერი მომწონს, მკერდის გარდა.

ლელლე: ეს როკომ გააკეთოს.

პეპე: შენ რატომ არა?

როკო: მე რატომ არა? იმიტომ რომ მამამისმა თქვა:-არა! საუკეთესო უნდა ქალიშვილისთვის. ექიმი გვანჩარდი თავისი საქმის პროფესიონალია.

ევა: დაასრულე?

როკო: რა მოხდა ასე არ არის?მაშინ განმანათლე!

ევა: ქმარს არ შეუძლია, ცოლს მამოპლასტიკა გაუკეთოს, ამას ისე არ ვამბობ, როგორც ფსიქოთერაპევტი, ეს სწორი არ იქნება!

კარლოტა: ასე შეიძლება სექსუალურობა დაკარგო.

პეპე: კარგით რა, მადა დამეკარგება!

ლელლე: კარგად თქვა! ამითომ მოდით ეს თქვენი საქმე იყოს.

როკო: ეს ოფიციალური მიეზია, რატომაც მამამისი იდიოტად მთვლის.

ევა: არასწორია!

როკო: მისთვის კარდიოლოგი ან პედიატრი უნდოდა. ისეთი, როგორიც თვითონაა.

ევა: როკო, არ გინდა.

ლელლე: ოჯახურ სკანდალს ნუ მოაწყობთ. მოდი ბლანშერმა ერთი გაგიკეთოს, შენმა ქმარმა კი მეორე, მაგრამ ისე რომ არ იცოდე რომელი რომელმა გააკეთა.

კოსიმო: მერე კი საუკეთესოს აირჩევ.

ლელლე: არა, არა, მამამისმა განსაზღვროს რომელია ბლანშერის, არა?

როკო: ამის თქმა არ არის საჭირო, მაგრამ მას ეს ოპერაცია არ ჭირდება!

კარლოტა: **( ჩუმად უთხრა ევას)** ეს კომპლიმენტი იყო.

ევა: იმოქმედა ჩემზე.

ბიანკა: ევა მართალია! იგივე რომ მასთან თერაპიაზე მიხვიდე, ეს ხომ არიქნება კარგი არა?

ევა: არ გესმის! ეს მისთვის იქნებოდა თერაპიაზე მისვლა მიუღებელი!

პეპე: წარმოგიდგენია, რამდენი ხანი დამჭირდებოდა გადაწყვეტილების მისაღებად?

ლელლე: მთელი საღამოა კარგად გვაცინებ.

პეპე: ჩემთვის უცნაურია ჩემ ცხოვრებაზე უცხოსთან ლაპარაკი.

კოსიმო: არ გაბრაზდე ევა, მაგრამ ეს ჩემთვის არ არის. მირჩევნია მეგობრებთან ვისაუბრო და ისინი აშკარად მყავს.

ლელლე: როგორც ჩანს ეს უფასოცაა!

ევა: არ მოვა რადგან ფსიქოანალიტიკოსებს და მათ საქმეს დროის ხარჟვად ჩათვლით. არა, არა არ ვბრაზდები, ვიცი რომ შენთვის ჩემი საქმე დროის ხარჯვაა!

როკო: საიდან მოიტანე?

ევა: იქიდან რომ ასე ფიქრობ!

როკო: არა, მე ვფიქრობ რომ ერთნაირი სამსახური გვაქვს. შენ გონებას ასწორებ, მე კი ძუძუებს და ამისგან ადამიანები თავს კარგად გრძნობენ, მაგრამშენ წლები გჭირდება, მე კი რამდენიმე საათი.

პეპე: წავალ მოვწევ.

ლელლე: მეც წამოვალ! **( პეპე და ლელლე აივანზე)**

პეპე: რა ხდება მთვარეზე?

ლელლე: თიტქმის დაფარულია. **(პაუზა)** მოკლედ პრობლემა მაქვს!..

პეპე: რა პრობლემა?

ლელლე: ყოველ საღამოს, ათ საათზე ჩემი მეგობარი მიგზავნის...

პეპე: ძილის წინა შეტყობინებებს?

ლელლე: დაახლოვებით. სურათს მიგზავნის ხოლმე...

პეპე: სურათს გიგზავნის?

ლელლე: ხო სურათს.

პეპე: რა სურათს?

ლელლე: საკუთარ სურათს.

პეპე: **(საათს დახედავს)** პრობლემა გაქვს მეგობარო! **(დასცინის)**

ლელლე: მინდა რომ დამეხმარო.

პეპე: რისი გაკეთება შემიძლია?

ლელლე: მე და შენ ერთნაირი ტელეფონები გვაქვს, როცა შეტყობინება მოვა, ისევ გავცვლით.

პეპე: ესეიგი შეტყობინება მე მომივა? კარგი რა!

ლელლე: მაგრამ, შენ მარტო ხარ!

პეპე: არა, არა მეგობარო , მარტო აღარ ვარ!

ლელლე: ახლა ხომ მარტო ზიხარ?

პეპე: შეგეძლო უარი გეთქვა თამაშზე!

ლელლე: სერიოზულად გეუბნები!

პეპე: არა, არ მინდა!

ლელლე: რა არ გინდა? სკანდალი დაიწყება, ეს გინდა? პეპეს კი არ უნდა დახმარება!

პეპე: და რა სურათია?

ლელლე: სურათი, ჩვეულებრივი სურათი!

პეპე: არ უნდა გამოაჩინო?

ლელლე: პეპე, წინაზე მან ბიკინებში გამოწყობილმა გამომიგზავნა სურათი.

პეპე: რამდენი წლისაა?

ლელლე: არ ვიცი! დამეხმარები თუ არა?

პეპე: რა სისულელეა?!

 **[სამზარეულო]**

 კარლოტა: არ ვიცი თვითონ რას გეუნება, მაგრამ შენი ქმარი ფსიქოანალიტიკოსთან დადის!

ევა: მართლა? ეს ვინ გითხრა?

კარლოტა:ლელლემ, მაგრამ არაფერი თქვა! **[რეკავს ტელეფონი]** ეს ვისი ტელეფონია? **(გადის სასტუმრო ოთახში)**

 **[sms მოსდის ჯერ კოსიმოს, შემდეგ ყველას პეპეს გარდა)**

ბიანკა: მეორე შეტყობინება.

კოსიმო: ჯულიოს თამაში!

როკო: მეც მომივიდა, თამაში ხვალ არის!

ბიანკა: შესანიშნავია.

პეპე: ხვალ თამაშია?

ლელლე: როგორც ჩანს.

პეპე: მე არ მიმიღია შეტყობინება.

როკო: უნდა მოგივიდეს, ალბათ რაღაც პრობლემაა.

ლელლე: ალბათ ნომერი გაქვს დაბლოკილი

პეპე: გუნდიდან გამაგდეთ?

კოსიმო: არა, უბრალოდ ჯულიომ გაუკეთა ორგანიზება ყველაფერს და ხომ იცნობ მას?

პეპე: ხო, მერე?

ლელლე: უცნაურია.

როკო: ხომ იცნობ ჯულიოს?

ლელლე: ხო, მაინც მოდი.

პეპე: ნაბიჭვრები ხართ, მაშინ მეძახით როცა მეკარე არ გყავთ!

ბიანკა: სიმართლეა? მაშინ ეძახით როცა მოთამაშე გაკლიათ?

ლელლე: ტყუილია!

პეპე: ნაბიჭვრები, მე WhatsApp-შიც კი არ ვიღე შეტყობინებებს.

კოსიმო: ხანდახან უნდა ჩართო ხოლმე, რომ...

ლელლე: მართალია, ჩართე ხოლმე

ბიანკა: სისულელეა!

**[sms]**

კარლოტა: შეტყობინება კოსიმოს!

კოსიმო: მარიკა, „-დამირეკე სასწრაფოდ!“

როკო: ორი კითხვის ნიშანია!

ევა: ვინ არის მარიკა? და რატომ უნდა დაურეკო სასწრაფოდ?

როკო: ვისი სახელია?

ბიანკა: იმედები უნდა გაგიცრუოთ, მაგრამ მარიკა დისპეჩერია.

კოსიმო: **( ცხვირზე ხელის მოჭერით აჯავრებს დისპრჩერის ხმას)** „კოსიმო შენ უნდა მიხვიდე ამა და ამ ადგილზე!“

ევა: დაურეკე, გვაინტერესებს ეს მარიკა!

კოსიმო: მენდეთ, არ ღირს, სამსახურში ვინმეს შეცვლას მაიძულებს.

ბიანკა: ხო მართლა, არ ღირს!

ევა: შეხედეთ როგორ იცავს ქმარშ, გეტყობათ რომ ახალდაქორწინებულები ხართ!

ბიანკა: საყვარელო, თავი დაიცავი! **( აძლევს ტელეფონს)**

კოსიმო: თუ ვინმეს შეცვლა მომიწევს, ჩვენი დასვენება წყალში ჩაიყრება!

ბიანკა: კვირას მშობლებთან მივდივართ.

როკო: მაშინ შენს კვირა დღეს გადაარჩენს.

ბიანკა: მოკლედ, მარიკა მისი ტიპაჟი არ არის! მსუქანია, დიდი ძუძუებით!

როკო:რა გვარია? იქნებ მე გავუკეთე ოპერაცია?

**(ტელეფონზე ისმის საყვირის ხმა)**

კარლოტა: ვისია?

პეპე: ჩემია! ამერიკული რეკლამაა.

კარლოტა: შეიძლება? **(დახედავს ტელეფონს)**

**(პეპე დგება და იწყებს ვარჯიშს)**

ბიანკა: სად მიდიხარ?

კარლოტა: ეს რა არის? რას აკეთებ?

პეპე: სამთვიანი პროგრამაა: პლანკა მუცლის, კისრის და მკერდის კუნთებს გამოყობს. წარმატება გარანტირებული გაქვს!

როკო: ეს დრეს დაიწყე? ახლა ესე უნდა იდგე?

პეპე: როცა დამიწერს.

ბიანკა: ღამითაც?

პეპე: ხო, თუ ჩაირთვება.

როკო: ახლა რას აკეთებ? ეს რა ვარჯიშია? დაანებე თავი ამ ვარჯიშებს!

პეპე: საჯდომის კუნთებს ვამაგრებ.

კოსიმო: მაშინ გამორთე.

**[ამ დროს ლელლე ცვლის თავის და პეპეს ტელეფონს]**

პეპე: არ შემიძლია. როგორ ვასწავლი ფიზ-კულტურას თუ ასეთ ფორმაში ვიქნები?

როკო: და ამ პროგრამამ იცის, რომ ნახევარ კილო ხორცს ჭამ 30 წუთში?

**( სიცილის დროს ევა თითქოს შემთხვევით ჭიქაზე ხელს აკრავს)**

როკო: ჯანდაბა!

პეპე: ასე კალორიებს ვწვავ! უვიცებო, ამ წუთას ამ ვარჟიშით 82 კალორია დავწვი.

კარლოტა: კარგია, სად იპოვე? მეც მინდა. ცოტა ვარჯიში არც მე მაწყენდა.

ლელლე: ტელეფინი შევცვალე.**( ჩუმად ეუბნება პეპეს)**

პეპე: დარწმუნებული ხარ?

ლელლე: ნუ მაიძულებ ვინერვიულო!

 **(ევა და როკო სამზარეულოში არიან , ევა პერანგს უწმენდს როკოს)**

ევა: რატომ არ მითხარი?

როკო: რა?

ევა: თერაპევტთან რომ დადიხარ!

როკო: დიდი ხანი არ არის რაც დავდივარ!

ევა: რამდენი ხანია?

როკო: დაახლოვებით ექვსი თვეა.

ევა: ექვსი თვე ცოტა არ არის!

როკო: ბრაზობ?

ევა: არა. კი . არ ვიცი. ცოტათი. ადრე არ დადიოდი.

როკო: ახლა დავდივარ!

ევა: და რატომ?

როკო: შეიძლება არაფერია კარგი, მაგრამ მინდა ვცადო, რადგან როცა დავშორდებით ვერ ვიტყვით რომ არაფერი მოვიმოქმედეთ.

ევა: და როგორ მოქმედებს?

როკო: არ ვიცი შენ მითხარი.**(პაუზა)** რაღაც ძალიან მნიშვნელოვანს მივხვდი...

ევა: რას?

როკო: როგორ დავალაგოთ მდგომარეობა.

ევა: რას გულისხმობ?

როკო: როგორ ვაქციო ყველა არგუმენტი ჩხუბის მიზეზად. არ მჯერა რომ დანებება სისუსტეა, პირიქით ეს სიმამაცეა. ჩვენ წყვილი ვართ, რომელიც ცდილობს წინ გადადგას ნაბიჯი და ასეც ხდება. არ მინდა რომ ბარბი და კენივით დავასრულოთ ურთიერთობა. შენ სულ პლასმასის, მე კი კვერცხების გარეშე. წავალ ზედას გამობიცვლი.

ევა: კარგი მიდი.

 **[პეპეს ლელლეს ტელეფონზე მოსდის შეტყობინება)**

ბიანკა: პეპეს WhatsApp-ი?

კარლოტა: სიმშვიდე შეინარჩუნეთ!

ბიანკა: ეს სურათია? იზა კლემენტინისგან?

ლელლე: ყურადრება მიაქციეთ ეს ლუსილა არ არის!

კარლოტა: რატომ ყვირი?

ლელლე: მნიშვნელოვანი მომენტია.

პეპე: ხანდახან მიგზავნის ხოლმე.**( ტელეფონს მაგიდაზე აგდებს)**

ლელლე: ასე ხომ გატეხავ? რა არის?

პეპე: არაფერი!

კარლოტა: შეიძლება ვნახო?

პეპე: არა, არა ეს პირადულია!

კარლოტა: რა სისულელეა, ჩვენი თამაში დაგავიწყდა? მომეცი!

კოსიმო:მომეცი ტელეპონი! კარგი აი ავდგები...

კარლოტა: მაჩვენე სურათი

კოსიმო: მოაშორე ხელი მოაშორე, დღეს ყველაფრის ნახვის უფლება გვაქვს. ( ართმევს ტელეფონს, ნახავს სირათს და ეცინება, თან იბნევა) არ ვიცი, როკო, როკო, ეს უნდა ნახო! ამას რა კუთხით შეხედავ?

როკო: ეს ვინ არის? მოდი გამოვიცნობ

ევა: ვინ არის?

კოსიმო: ეს შენთვის არ არის!

ევა: რა არის?

კოსიმო: არა, არა, არა

ევა: (ართმევს ტელეპონს) არაა?! პეპეს მეგობარი ნანახი გყავდა?

პეპე: ის ჩემი მეგობრი არ არის!ასეთს არ შევხვდებოდი!

როკო: პილატესით არის დაკავებული.

ლელლე: არა, მე ვერ დაგეთანხმები.

კარლოტა: კერ არავინ იყო, ახლა კი შეყვარებულია, საყვარლები

კოსიმო: არაფერი არ აგვიხსნა, ტაშს გიკრავთ პეპე! ტაშს გიკრავთ!

**[ლელლეს პეპეს ტელეფონში მოსდის შეტყობინება]**

ევა: ეს რა არის? შეტყობინება?

ლელლე: ვისია?

პეპე: შენი!

ლელლე: ჩემია, ხო.

კარლოტა: სხვა ზარი დააყენე?

ლელლე: ვინ, მეე? გგონია სულელი ვარ?**( კითხულობს)** „-როგორ ხარ?“ რა საყვარელია.

კარლოტა: და ვინ არის ლუჩიო?

ლელლე: საადვოკატო განყოფილებიდან.

კარლოტა: ასეთი არ მახსოვს?

ლელლე:შენ იქ არ იყავი როცა ავიყვანეთ, კარგი ბიჭია!

კარლოტა: და რატომ გკითხულობს?

ლელლე: დღეს სამსახურში კონტროლი დავკარგე, ცოტა გაბრაზებული ვიყავი.

პეპე: და არ აპირებ უპასუხო?

ლელლე: არა, არა!

პეპე: არ მესმის ადამიანის რომელიც შეტყობინებებს არ პასუხობს.

ლელლე: ვფიქრობ არ ღირს!

პეპე: რატომ, ადამიანმა მოგიკითხა, დაინტერესებულია, რთულია მისწერო „მადლობა, ყველაფერი რიგზეა, კარგად ვარ.“?

ლელლე: გეთანხმები! **(იღებს ტელეფონს)**

კარლოტა: რატომ, ის ხომ სახლში არ არის?

ლელლე: გეთანხმები! **(დებს ტელეფონს)**

პეპე: რატომ არ უნდა უთხრას სად არის?

კარლოტა: კარგი, მიწეროს - კარგად ვარ, ყველაფერი რიგზეა, მეგობრებთან ერთად ვერთობი!

ლელლე: გეთნხმები! **(იღებს ტელეფონს)**

პეპე: რატომ უნდა უთხრა სად ხარ? **(ლელლე დებს ტელეფონს)** ეს პრინციპია. პირადი ცხოვრება აღარ გვაქვს, როგორც კი შეტყობიმება მოდის „როგორ ხარ“ !

კარლოტა: არა, ეს იყო „სად ხარ?“

პეპე: ეს ჩემი საქმეა გასაგებია?რატომ უნდა გითხრათ სად ვარ, რატომ? ახლა ვიღაცამ ინერვიულოს სად ვარ!

როკო: მე რატომ მადანაშაულებ?

პეპე: **(აიღებს როკოს ტელეფონს)** ესენი პირად ჩხოვრებას გვართმევენ! ჩვენ კი მათ ამის უფლებას ვაძლევთ! ყოველ დღე, ისე რომ ვერც კი ვაანალიზებტ ამას!

ლელლე: კარგი, არ ვუპასუხებ!

პეპე: მართალი ხარ, არ უპასუხო!

ლელლე: კარგი!

კოსიმო: ბიჭებო, მგონი ეს თამაშ თქვენზე ცუდად მოქმედებს!

**[როკოს მოსდის შეტყობინება]**

პეპე: როკო, შეტყობინება გაქვს!

კარლოტა: მეც მომივიდა.

ევა: არა, ჯერ როკოს შეტყობინება!

როკო: მომეცი.

ევა: გეშინია?

როკო: რისი? **(კითხულობს შეტყობინებას)** ‘’მოგზაურობა! დაჯავშნეთ ბილეთები...“

როკო: მოდით კარლოტას შეტყობინება წავიკითხოთ.

პეპე: არა, არა მე მომეცით, მე წავიკითხავ! **( კითხულობა შეტყობინებას სპეციალური პროგრამით რომელსაც Siri ქვია)** - Siri წაიკითხე შეტყობინება!

Siri: არ გაქვთ შეტყობინება!

ლელლე: ხომ ხედავ, Siri-საც კი არ ესმის შენი!

პეპე: Siri წაიკითხე შეტყობინება!

Siri- შეტყობინება გაქვთ ნომრიდან: 393462371733. ძვირფასო დე როსა, გატყობინებთ რომ, ადგილები გაქვთ ივნისში. ამ პერიოდში 10% იანი ფასდაკლება გაქვთ. ამ ნომერზე ნუ გადმორეკავთ. მადლობა რომ ჩვენ მოგვმართეთ.მოხუცთა თავშესაფარი.

კარლოტა: **(ნერვიულად თიშავს ტელეფონს)** არ ვიცი, ასეთ დროს ვინ აგზავნის შეტყობინენას?

ლელლე: რაში გჭირდება მოხუცებულთა თავშესაფარი?

კარლოტა: წინა კვირას იქ რიტასთან ერთად წავედი. იქ დედამისია, ყველაფერი ძალიან კარგადაა მოწყობილი. ყველაფერი დავათვალიერე და ინფორმაცია მოვითხოვე. სულ ეს არის!

ლელლე: სულ ეს არის? მოხუცებულთა თავშესაფრით დაინტერესდი? ეს იგივეა რომ დაკრძალვაზე წახვიდე და დაინტერესდე არის თუ არა თავისუფალი საფლავი.

კარლოტა: ეს მოხუცებულთა თავშესაფარი კი არა, ხუთვარსკვლავიანი სანატორიუმია.

ლელლე: მერე რა, მე რატომ არ მითხარი?

კარლოტა: იმიტომ, რომ დამავიწყდა! ნომერიც კი არ შემინახავს.

ლელლე: ვერ ვიჯერებ! ვერ ვიჯერებ! გინდა დედაჩემი გააგდო სახლიდან?

კარლოტა: ლელლე, ძალიან გთხოვ ნუ მადანაშაულებ იმაში რაც არ გამიკეთებია! არავის გაგდებას არ ვაპირებ!

ლელლე: ეს ქალი გიჟდება შენზე!

კარლოტა: ვიცი!

ლელლე: ის ბავშვების მოვლაში გვეხმარება ყველას! თუ ვცდები?

კარლოტა: არ ცდები მაგრამ...

ლელლე: მაგრამ? მაგრამ რა?

კარლოტა: **(დაბნეულია)** ის მეც მიყვარს, მაგრამ რაც ჩვენ სახლშია ჩვენი ურთიერთობა შეიცვალა და შენ ეს იცი!

ლელლე: ჰო, რა თქმა უნდა! დედა რომელიც ბოლო ოთახში ცხოვრობს, რომელიც ჩვენს შვილებს უვლის, ჩვენს პრობლემებშია დამნაშავე! ხო, ასეთი რამ შესაძლებელია.**( ცინიკურად)**

კაარლოტა: უბრალოდ, რაც დედაშენი გადმოვიდა ჩვენთან საცხოვრებლად, ყველაფერი შეიცვალა. არ შემიძლია ჩემს სახლში მოვიქცე ისე, როგორც მე მინდა. მუდმივად შენიშვნებს იძლევა და ბავშვებს არ აძლევს გართობის საშუალებას... და საერთოდ ვფიქრობ რომ ჩვენ ცალკე უნდა ვცხოვრობდეთ და ჩვენი მშობლები ცალკე. აი, ეს არის ნორმალური ცხოვრება. კარგი, დაივიწყე ყველაფერი, პრობლემები არ გვაქვს, ყველაფერი რიგზეა!

ბიანკა: დედამისი ძალიან მომწონს, მაგრამ თუ ჩვენთან ერთად გადმოვა საცხოვრებლად, ბოდიში, მაგრამ ვერ შევძლებ მასთან ერთად ცხოვრებას.

კოსიმო: დედაჩემთან? მასთან ცხოვრება მე თვიითონაც არ მინდა.

პეპე: ეს კურორტზე ცხოვრებას ჰგავს.

ევა: ლელლე, კარლოტას დედასთან ერთად იცხოვრებდი?

ლელლე: დედაჩემი ქვრივია, დედამისი არა!

კარლოტა: დედაჩემი არა!

როკო: ლელლე მართალია, მაგრამ ხშირად პრობლემასაც წარმოადგენს.

კოსიმო: დედაშენი უფრო მეტს მიტყაპუნებდა ტრაკზე, ვიდრე მამაჩემი.

პეპე: დედაშენი სიმპათიას დიდად არ იწვევს ჩვენში.

ლელლა: კარგი, ვაღიარებ ცოტა რთულია.

ბიანკა: რომელი საათია?

პეპე: 10 შესრულდა.

ბიანკა: მოდი დაბნელებას ვუყუროთ.

ევა: ტელეფონები მაგიდაზე დავტოვოთ?

ბიანკა: მე წამოვიღებ, მხოლოდ სურათისთვის.

ევა: კარგი, მხოლოდ შენ.

კოსიმო: კარგი მოფიქრებაა!

კოსიმო: მგონი მოხუცებულთა თავშესაფარი უნდა გავხსნა.

**[აივანზე არიან ყველა]**

ევა: **( როკოს)** საინტერესოა, მთვარის დაბნელება ასე რატომ გვხიბლავს?

როკო: დიდებული რამ არის.

ბიანკა: მოდით სურათი გადავიღოთ, აქ მოდით!

**(იღებენ სურათს)**

კოსიმო: მე დავიხრები თორემ არ ჩავეტევით.

ბიანკა: გაიღიმეთ!

კოსიმო: მოიცადეთ, მოიცადეთ! ერთი, ორი... **[ ბიანკას ამ მომენტში მოსდის შეტყობინება]** რა უნდა ამ საღამოს?

ბიანკა: არ ვიცი!

ევა: და ვინ არის ივანი?

კოსიმო : მისი ყოფილია! მგონი გაბრაზებულია.

ლელლე: კარგით, მოდით გადავიღოთ სურათი.

კოსიმო: მას მხოლოდ ივანო რატომ დააწერე?

ბიანკა: აბა როგორ დამეწერა? ასე ქვია.

კოსიმო: გვარით უნდა დაგეწერა.

კარლოტა: კარგით საკმარისია! ის ხომ ყოფილია?

როკო: მართალია, ყოფილია და საშიში.

ლელლე: არასოდეს ნებდებიან.

როკო: განსაკუთრებით მაშინ როცა მიატოვებენ...

ლელლე: ბიანკა, ბიანკა ვინ გაწყვიტა ურთიერთობა?

ბიანკა: მე!

კოსიმო: კარგით, მოდით სურათი გადავიღოთ! კაარგი, გაიღიმეთ! 1, 2....

**[ ისევ გადაღების მომენთში მოდის შეტყობინება რომელსად ყველა ხედავს და კითხულობს]**

როკო: კარგი, ეს კი საწყენია.

კოსიმო: ეს რა შეტყობინებაა?!

ბიანკა: აგიხსნი!

კოსიმო: აქ წერია: „მოდი ვიჟიმაოთ“

პეპე: ალბათ თვითონ არის დამნაშავე.

კოსიმო: პეპე!

ბიანკა: აგიხსნი!

კოსიმო: ამიხსენი!

ბიანკა: ივანოს ურთიერთობა აქვს გოგოსთან, სექსუალური.მისთვის ასეა, ივანი შეყვარებულია, მაგრამ ამას არ აღიარებს და იტანჯება.

კოსიმო: და ვეტერინარს რატომ მიწერა? რატომ გწერს შენ? (ბიანკა დაბნეულია) რა? რა?ჩემთვის ეს სასაცილო არ არის!

**( კოსიმო შედის სამზარეულოში, მას მიყვება ყველა)**

ბიანკა: იცი რა? მოდი თვითონ აგიხსნას!

კოსიმო: არა ბიანკა, არ გინდა. მასთან ჩხუბი არ მინდა! ბიანკა გთხოვ, ასახსნელი არაფერია. (ბიანკა რეკავს) გაჩერდი, გაჩერდი!

**[ივანი იღებს ყურმილს]**

ივანი: გამარჯობა ბიანკა, მადლობა რომ დამირეკე, ბოდიში რომ პრობლემებს გიქმნი.

ბიანკა: დაგირეკა?

ივანი: კი დამირეკა.

ბიანკა: თავისთან დამიბარა.

ბიანკა: არ მიხვიდე!

ივანო: არ შემიძლია, წასვლა მინდა.

ბიანკა: თუ წახვალ, უფრო მეტად გეტკინება გული!

ივანო: ისედაც მტკივა!

ბიანკა: უარესი იქნება!

ივანო: მადლობა, ძალიან მეხმარები!

ბიანკა: მაშინ ნუ მირეკავ, ჩემი აზრი ხომ იცი?

ივანო: მესმის, ნახვამდის.

ბიანკა: ნახვამდის. ივანო! არ მიხვიდე მასტან!

ივანო: როგორც მეტყვი. კარგად.

ბიანკა: კმაყოფილი ხარ?

კოსიმო: რამდენად ხშირად კონტაქტობთ?

ბიანკა: არც ისე ხშირად.

კოსიმო: მაინც?

ბიანკა: ყოველთვის როცა „უნდა“!

კოსიმო: გასაგებია!

ბიანკა: პანიკაში არ იცის რა გააკეთოს და მე მირეკავს.

ლელლე: მას ევას ტელეფონის ნომერი მიეცი, ფსიქოანალიტიკოსი ჭირდება და არა ყოფილი!

**(გადიან სასტუმრო ოთახში)**

ლელლე: დაუჯერებელია!

კოსიმო: **(ჩუმად ბიანკას)** რატომ არ მითხარი?

ბიანკა: რა?

კოსიმო: ურთიერთობა რომ გაქვსთ?

ბიანკა: იმიტომ, რომ ეს მნიშვნელოვანი არ არის და არც მოსაყოლია.

კოსიმო: ყოველთვის ვამბობთ, რომ ერთმანეთს ყველაფერი უნდა ვუთხრათ!

ბიანკა: ყველაფერი, რაც მნიშვნელოვანია ჩვენი ურთიერთობისთვის.

კოსიმო: ვფიქრო რომ ისევ შენთან დაწოლა უნდა.

როკო: და ეს მნიშვნელოვანია!

კოსიმო: სისულელეებს ნუ ამბობ!

როკო: ხო, მართალი ხარ!

ლელლე: მე ჩემ ყოფილთან ურთიერთობა არ მაქვს.

ბიანკა: ხო, ისინი მკვდრად გთვლიან და არ გირეკავენ.

კოსიმო: მართალია.

ევა: მართალია კოსიმო ბედნიერი იქნება და ივანოს ისევ ჩუმად დაელაპარაკება.

ბიანკა: თუ კოსიმოს ვეტყვი რომ მასთან ურთიერთობას გავწყვეტ, ესეიგი გავწყვეტ!

კარლოტა: მასთან ურთიერტობა რატომ უნდა გაწყვიტო, ის ხომ შენი მეგობარია?

კოსიმო: მას ვენდობი, მაგრამ ივანოს ატანა არ მაქვს, გასაგებია?!

ლელლე: ივანოს ხომ სახლი აქვს ანზიოში?

როკო: მართლა აქვს ივანოს მანდ სახლი?

კოსიმო: კარგი რა, მას არც კი ვიცნობ!

ლელლე: ხასიათს ნუ მიფუჭებთ!

**(ბიანკა ეხუტება კოსიმოს)**

**[რეკავს როკოს ტელეფონი]**

როკო: სოფია!

ევა: უპასუხე!

როკო: გამარჯობა სოფია, გისმენ!

სოფია: გამარჯობა მამა, ლაპარაკი შეგიძლია?

როკო: კი, კი რა თქმა უნდა.

სოფია:არ ვიცი როგორ გითხრა, მოკლედ, გრეგორიოს მშობლები დასასვენებლად წავიდნენ და დამიძახა, რომ ღამე მასთან გავატარო.მამა, გესმის ჩემი?

როკო: ხო, და შენ რა უთხარი?

სოფია: არ ვიცი, არ ველოდებოდი. ეს მინდოდა, მაგრამ არა ამ საღამოს. თუ არ მივალ გაბრაძდება. მამა, რა ვქნა?

როკო: მარტო იმიტომ ნუ მიხვალ რომ შეიძლება გაბრაზდეს.ეს ერთადერთი მიზეზი არ უნდა იყოს!

სოფია: რა თქმა უნდა ეს ერთადერთი მიზეზი არ არის!

როკო: ვერ ვიტყვი რომ ძალიან გამიხარდება თუ წახვალ.

სოფია: მამა...

როკო: მაგრამ, მინდა რაღაც გითხრა: ეს მნიშვნელოვანი მომენტია სოფია, ის რომელსაც მთელი ცხოვრება დაიმახსოვრებ. ეს ის მომენტი არ არის რომელსაც დილით მეგობრებს მოუყვები. თუ დარწმუნებული ხარ, რომ როცა ამას გაიხსენებ გაგეღიმება, მაშინ წადი. მაგრამ თუ ასე არ ფიქრობ და არ ხარ დარწმუნებული, მაშინ დაივიწყე, რადგან ჯერ კიდევ უამრავი დრო გაქვს!

სოფია: იცი რა?

როკო: რა?

სოფია: არაფერი...

როკო: არა, მითხარი!

სოფია: ცოტა შემრცხვა, როცა პრეზერვატივის შეფუთვა მომეცი. სირცხვილისგან კინაღამ მოვკვდი.

როკო: მაგრამ არ მითქვამს რომ ის გამოგეყენებინა...

სოფია: მაშინ რატომ მომეი? მე ხომ ვიცი, რომ მეექვსე გრძნობა გაქვს? მოკლედ, ადრე ის არ მოგიცია. თუ გრეგორიოსთან წასვლას გადავწყვეტ, დედას უთხარი რომ დაქალთან ვრჩები.

როკო: დედაშენს ეს თვითონ უთხარი!

სოფია: რა?

როკო: სიმართლე.

სოფია: სულ გაგიჟდი?

როკო: ხომ გითხარი რომ დალაპარაკებოდი მას?!

სოფია: ხომ იცი როგორია? მარტო ბრაზობს, არასოდეს მისმენს!

როკო: უბრალოდ უნდა გაუგო, მეტი მოთმინება გმართებს.

სოფია: ძალიან ბევრი მოთმინება!

როკო: მაგრამ, უნდა სცადო.

სოფია: ძალიან გიყვარს დედა, ამიტომ ვერ ამჩნევ როგორი ძუკნაა! კარგი მამა უნდა წავიდე! **(ვამატებთ სოფიას ტექსტს)**

როკო: სოფია... **(კიდებს ყურმილს)**

ბიანკა: კარგად გამოგივიდა.

პეპე: ბიანკა...

როკო: **(კოსიმოს)** შენ უთხარი მას?

კოსიმო: რა?

როკო: ის რომ, თერაპევტთან დავდივარ.

კოსიმო: ხო, მაგრამ, მხოლოდ ბიანკას.

ბიანკა: მე კი, მხოლოდ პეპეს ვუთხარი.

პეპე: მე კი მხოლოდ ლელლეს.

როკო: ლელლემ კი საიდუმლო შეინახა?

ლელლე: ის ჩემი ცოლია!

კარლოტა: ის კი ჩემი დაქალია!

ბიანკა: ბოდიში!

პეპე: კარგით რა, ის ხომ თერაპევტთან დადის და არა სხვასთან? გეყოფათ!

კოსიმო: მართალია!

**[ლელლეს ტელეფონზე ისევ ლუჩიოს შეტყობინება მოდის]**

ლელლე: ისევ ეს!

კარლტა: ლუჩიო! უნდა რომ უპასუხო.

ლელლე: როგორი ჯიუტია

კარლოტა: უპასუხე თორემ არ დაწყნარდება.

ლელლე: კარგი, ბოლოს და ბოლო თავს დამანებებს. **( წერს შეტყობინებას)** „მეგობრებთან ერთად ვვახშმობ, ხვალ ვილაპარაკოთ!“ **[ მოდის შეტყობინება]**

კარლოტა: მან მოგწერა: „ნაბიჭვარო!“

ლელლე: ხო, როგორ გაბედა?!

კარლოტა: მგონი ახსნა მოგიწევს.

ლელლე: რა უნდა ავუხსნა?

კარლოტა: არ შეიძლება ადამიანს ასეთი შეურაცყოფა მიაყენო!

ლელლე: ნამდვილად, სულიელი და უზრდელიც!

კარლოტა: მას კი ლუჩიო ქვია! **( ნერვიულად იცინის)** თანამშრომლები მოსვენებას არ გაძლევენ. **[ რეკავს ტელეფონი]** ის გირეკავს! უპასუხე, გავიგებთ მაინც რატომ არის ასეთი გაბრაზებული. აიღე!

ლელლე: კარგი! ხმამაღალზე ჩავრთო?

ყველა: ხო!

ლელლე: გისმენ?!

ლუჩიო: ისე რატომ ლაპარაკობ თითქოს საპირარეშოში იყო?! რა ხმა გაქვს? სიცხე ხომ არ გაქვს? ჩუმად რატომ ხარ? მიპასუხე! იცი რა? ვერ გადაგიწყვეტია რა გინდა ცხოვრებისგან! ისიც კი არ იცი ვინ მოგწონს ქალი, თუ კაცი! წადი შენი! **( თიშავს)**

ლელლე: **( დაბნეულია, არ იცის რა ქნას)** მგონი არც ისე კარგად არის, ამას ვერასდროს ვიფიქრებდი, მაგრამ... რატომ გაჩუმდით? ხომ ა ფიქრობთ რომ, მე... აარა, არა, ის ჩემი თანამშრომელია, გეი და... მოვეწონე უბრალოდ! სულ ეს არის! **( ისევ ჩუმადაა ყველა)** კარგით რა! კარლოტა?! კარლოტა, რა სისულელეა?!

კარლოტა : რატომ არ მითხარი?

ლელლე: ის ჩემი თანამშრომელია, მხოლოდ თანამშრომელი! როკო! უთხარი, უთხარი რა!

როკო: კოლეგაა...

კოსიმო: თანამშრომელი.

კარლოტა: მასთან იწექი?

ლელლე: რაა?

კარლოტა: მასთან იყავი? ეს რთული შეკითხვა არ არის!

ლელლე: ვისთან ვიყავი, ის ხომ ჩემი თანამშრომელია, რომელსაც შევუყვარდი და ფიქრობს , რომ იგივეს ვგრძნიბ!

როკო: მონი, ყველა გეი ასეთია.

პეპე: საუკეთესო ანალიზი გაქვთ.

როკო: მოკლედ, სიყვარულში გამოუტყდა, ხომ ხვდებით?

ევა: რაზე ლაპარაკობთ?

ლელლე: როკო მართალია!

კარლოტა: მინდა ვიცოდე, იწექი ლუჩიოსთან? კი, თუ არა?!

ლელლე: კარლოტა! ღმერთო ჩემო, კარგი რა! ერთად უკვე ათი წელია ვართ. ორი შესანიშნავი ბავშვი გვყავს, შენ ხომ მიცნობ?

კარლოტა: იქნებ არც ისე კარგად?

ლელლე: ეს რას ნიშნავს? უთხარით მას!...კარლოტა, საყვარელო შემომხედე, წარმოგიდგენივარ კაცთან ასეთ მდგომარეობაში, წაკუზული?**( წაიკუზება) ( კარლოტა უარის ნიშნად თავს უქნევს)** თუმცა, ამაში ცუდი არაფერია! არა, უბრალოდ მინდოდა მეთქვა, რომ სხვა რაღაცეები მიზიდავს და ეს იცი! კარლოტა, გეფიცები რომ ჩემსა დააა..

პეპე: ლუჩიო...

ლელლე: ლუჩიოს შორის არაფერი ყოფილა! **[ მოდის შეტყობინება]**

კარლოტა: ეს ლუჩიოა! ამბობს რომ შენი კოცნა ენატრება!

**( გადის კარლოტა მეორე ოთახში მას მიყვება ბიანკაც)**

ლელლე: ბიჭებო, როგორ აგიხსნათ?

კოსიმო: ასახსნელი არაფერია!

ლელლე: კარგი რა, ნუ დაიწყებ, რა მოხდა!

კოსიმო: რა მოხდა? არაფერი, კარგად ვარ და შენ?

ლელლე: ხო, მეც.

კოსიმო: ძალიან კარგია!

ევა: მოიცადეთ, მოდით დავილაპარაკოთ!

კოსიმო: დავილაპარაკოთ? რაზე? ოჯახი ჰყავს. ცოლი, ორი შვილი და ეს ნაბიჭვარი კაცთან ჟიმაობს და ხმა არ ამოუღია, არაფერი უთქვამს!

ლელლე: და რა უნდა მეთქვა?

კოსიმო: რა უნდა გეთქვა? ბავშობიდან ვმეგობრობთ და არ შეგეძლო გეთქვა ვინ ხარ? პიდარასტი!

პეპე: ეს ხომ ისევ ისევ ის ადამიანია, რომელსაც ენდობოდით,ბავშობიდან იცნობდით და რომელსაც ყველაფერს უზიარებდით?

კოსიმო: ვერ ვიტყოდი რომ ყველაფერს, პეპე! მას პატარა დეტალი გამორჩა და მგონი ეს უნდა ეთქვა!

ლელლე: მე უნდა მეთქვა?

კოსიმო: უნდა გეთქვა!

ლელლე: რატომ?

კოსიმო: რადგან ერთად გვეძინა, ერთად ვბანაობდით, უნდა მცოდნოდა ჩემი მეგობარი ცისფერი რომ იყო! მე ტვითონ გადავწყვეტი ამას როგორ მივდგომოდი. ეს უნდა მცოდნოდა!

ლელლე: თვითონ უნდა გადაგეწყვიტა ამას როგორ მიდგომოდი? ხვდები რას ამბობ? აანალიზებ რასაც ამბობ?

კოსიმო: და შენ აანალიზებ მე რას მეუბნები?

პეპე: რა პრობლემაა?

ლელლე: არა, არა, მე ამას ვეკითხები, მინდა ვიცოდე რა გადარდებს, ის რომ გეი ვარ, თუ ის , რომ არ გითხარი?!

როკო: კოსიმო, ზედმერუ მოგდის!

კოსიმო: კარგი, თუ თქვენთვის ეს ნორმალური და მისაღებია, ესეიგი მე მაქვს პრობლემა თავში. ასე კარგია? მდგომარეობა გავართულე, არასწორი ვიყავი. ბოდიში!

ლელლე: არა, ეს მე ვიყავი არასწორი, შევცდი როცა ვფიქრობდი რომ მეგობრები ვიყავით. **( ბოთლით მოიყუდებს სასმელს)**

როკო: ნუ სვამ ბოთლიდან!

ლელლე: კარგი რა! **( როკო იცინის)**

**( პეპე დააპირებს სიმართლის თქმას , მაგრამ ლელლე გააჩერებს)**

**(მისაღებში არიან ბანკა და კარლოტა)**

ბიანკა: ის შენ სხვა ქალთან არ გღალატობს, ასე რომ, თქვენი ურთიერთობა კითხვის ნიშნის ქვეშაა. ის გატყუებდა შენ, რადგან სხვანაირად არ შეეძოლო, მაგრამ უნდა გადაწყვიტო გჭირდება თუ არა და შეძლებ თუ არა პატიებას. აი რაშია ნამდვილი პრობლემა!

კარლოტა: პრობლემა იმაშია, რომ ლუჩიოს ჩემი ქმრის კოცნა ენატრება! **( გადის სასტუმრო ოთახში)** როდის დაიწყო ეს ისტორია?

ლელლე: რომელი? ეს აბსურდია!

კარლოტა: სულაც არა! შენ მე არც კი მეკარები! მეგონა რომ ვიღაც გყავდა, როგორც პეპეს და ამას აზრი ქონდა!

ლელლე: რას ქონდა აზრი?

კარლოტა: რამდენი ხანია ეს გრძელდება?

ლელლე: არც ისე დიდი ხანია.

**( კარლოტა იღებს თავის ბოკალს და გადის)**

პეპე: შეიძლება რაღაც ვთქვა?

ლელლე: არა!

კარლოტა: და რამდენი?

ლელლე: რა რამდენი?

კარლოტა: რამდენი გყავდა?

ლელლე: არც ერთი. ლუჩიო პირველია. კარგი, მადლობა დღევანდელი საღამოსთვის. წამოდი სახლში ვილაპარაკოთ!

კარლოტა: როზას და ბრუნოს რა უნდა ვუთხრათ? - იცით ბავშვებო, მამათქვენი გეია?! ოღონდ მასწავლებელს არ უთხრათ თორემ ყველა დასცინებს როცა სკოლაში მიგიყვანთ?!

ლელე: დაასრულე?!

კარლოტა: რატომ ხარ ჩუმად?! თქვი რამე, ტქვი! ისინი ხომ შენი მეგობრები არიან?!

ლელლე: სახლში წავიდეთ!

კარლოტა: მარტო წადი! **(გადის აივანზე და ეწევა)**

**( სახლში უხერხული და დაძაბული სიჩუმეა, ამ დროს რეკავს კოსიმოს ტელეფონი)**

ბიანკა: შენია! **(კოსიმო პასუხობს)**

კოსიმო: გისმენთ!

ხმა: გამარჯობა კოსიმო, როგორც იქნა, ვერაფრით დაგიკავშირდი . შეტყობინებებს არ კითხულობ? უამრავი გამოგიგზავნე ამ კვირაში.

კოსიმო: ვიცი, ვიცი, მართალი ხარ!

ხმა: მითხარი, მოეწონა ბეჭედი?

კოსიმო: კი, კი მოეწონა. ბოდიში ახლა საუბარი არ შემიძლია.

ხმა: და საყურეები მოეწონა?

კოსიმო: ბოდიი მაგრამ უნდა წავიდე! მართლა ძალიან ბევრი საქმე მაქვს! **( თიშავს ყურმილს)**

ბიანკა: ვის მოეწონა საყურეები?

კოსიმო: შენ, ისინი შენთვის იყო.

ბიანკა: ჩემთვის? საყურეებს არ ვიკეთებ, ყურებიც კი არ მაქვს გახვრეტილი!

კოსიმო: მაგრამ, ვიყიდე რომ...

ბიანკა: იტყუები!

კოსიმო: არა, არვიტყუები. ოდესმე მომიტყუებიხარ ბიანკა? ბიჭებო შევწყვიტოთ ეს თამაში, მხოლოდ პრობლემები მოაქვს, ძალიან ბევრი გაუგებრობაა!

ბიანკა: ისინი ჟინევრასთვის იყო?

კოსიმო: ჟინევრა? რა სისულელეა ბიანკა?!

ბიანკა: მითხარი რომ მასთან არ წევხარ!

კოსიმო: მასთან ვწევარ? რა სისულელეს ამბობ?!

ბიანკა: მაშ ვისთვის იყო ეს საყურეები?

**[რეკავს კოსიმოს ტელეფონზე მისი თანამშრომელი (დისპეჩერი) მარიკა]**

კოსიმო: ეს სამსახურის საქმეა!

ბიანკა: უპასუხე!

კოსიმო: სამსახური...

**(ბიანკა იტაცებს კოსიმოს ტელეფონს)**

კოსიმო: ბინკა, ტელეფონი მომეცი! ტელეფონი მომეცი! მომეცი ეგ წყეული ტელეფონი!

**(ბიანკა იღებს ყურმილს)**

მარიკა: ალო, კოსიმო! საყვარელო, ბოდიში რომ ასე გვიან გირეკავ, მაგრამ საშინლად ვარ. ტესტი გავიკეთე და ორი ხაზი მიჩვენა, ეს ხომ დადებითია? კოსიმო, არ ვიცი, არაფერი ვიცი! ჩემი გესმის საყვარელო? მგონი ორსულად ვარ ძვირფასო! გესმის ჩემი? კოსიმო, აქ ხარ?

**(ბიანკა სასოწარკვეთილი გარბის სააბაზანოში, მას მიყვება კარლოტა და კარს კეტავს. კოსიმო კარზე აკაკუნებს და ცდილობს გააღოს)**

კოსიმო: ბიანკა, გააღე!

**( ევას ჩუმად შეჰყავს კოსიმო ოთახში, იხსნის მის ნაჩუქარ საყურეებს, უბრუნებს და სახეში აფურთხებს)**

ევა: ამაზრზენი ხარ!

**(ევა სასტუმრო ოთახის გავლით გადის სამზარეულოში და ჩუმად ტირის, შემოდის როკო)**

როკო: ევა, რა მოხდა?

ევა: არაფერი!

როკო: დარწმუნებული ხარ?

ევა: კი!

**( სააბაზანო; ბიანკა ტირის, კარლოტა ცდილობს დაამშვიდოს)**

ბიანკა: რა ჯანდაბაა, ჩვენ ხომ ახლახანს დავქორწინდით?! მთელი დღე სექსი გვქონდა, ბედნიერები ვიყავით! მითხარი რატომ?!

კარლოტა: არ ვიცი ბიანკა, მართლა არ ვიცი! **( ვამატებთ ტექსტს)**

ბიანკა: მე არც კი მინდოდა ცოლად გავყოლოდი! არასდროს მჯეროდა ქორწინების. მას მხოლოდ ნერვიულობა მოაქვს. ბავშვიც არ მინდოდა, არაფერი გამეგება ბავშვების.მე მხოლოდ თავისუფლება მინდოდა. შემდეგ ეს იდიოტი გამოჩნდა და ჩემი სამყარო გადააბრუნა. დამარწმუნა რომ ბედნიერები ვიქნებოდით და მეც დავუჯერე, მაგრამ, მარიკასთან რატომ გააბა რომანი?! რატომ?!

**( აბაზანის კარზე აკაკუნებს ლელლე)**

კარლოტა: წადი! წადი!

ლელლე: კარლოტა, მე ვარ, გააღე კარი!

**(კარლოტა კარს აღებს, ლელლე აძლევს ტელეფონს, სადაც შეტყობინებაა მოსული)**

კარლოტა: ხომ იცი რომ ეს არაფერს ნიშნავს? ლელლე ეს მხოლოდ facebook-იდანაა! ამ ტიპს არც კი ვიცნობ!

ლელლე: ადამიას, რომელსაც არც კი იცნობ, გეკითხება საცვლები ჩაიცვი თუ არა?

კარლოტა: ეს თამაშია, არც კი შევხვედრივართ ერთმანეთს! მხოლოდ ვირტუალურად ვწერ.

ლელლე: დაურეკე!

კარლოტა: როგორრ დავურეკო?

ლელლე: დაურეკე მარტივად!

კარლოტა: ლელლე, არ შემიძლია, არასოდეს დამირეკავს, მას ოჯახი ყავს!

ლელლე: სერიოზულად? ოჯახი შენც გყავს!

კარლოტა: არ გინდა!

ლელლე: დაურეკე!

კარლოტა: ჩვენ მხოლოდ ვწერთ ერთმანეთს!

ლელლე: თუ თამაშია, დაურეკე! **( ართმევს ტელეფონს)**

კარლოტა: გთხოვ არ დაურეკო, რა უნდა ვუთხრა?

ლელლე: ვნახოთ რამდენად კარგად იცნობ მას! **(ლელლე ურეკავს)** ითამაშე!

ხმა: დიახ, კარლოტა შენ ხარ? **( ევა მივარდება ტელეფონთან და კარლოტას ნაცვლად ის ესაუბრება)**

ევა: გამარჯობა.

ხმა: ბოდიში, ღამით არ უნდა მომეწერა

ევა: არა, ყველაფერი რიგზეა.

ხმა: რა სიურპრიზია, ბოლოს მაინც გადაწყვიდე დარეკვა?

ევა: მაინტერესებდა როგორი ხმა გქონდა...

ხმა: მიხარია რომ დარეკე.

ევა: შეხვედრა მინდა!

ხმა: მაგრამ, ხო მოვილაპარაკეთ რომ არ გვინდოდა, უფრო სწორად შენ არ გინდოდა...

ევა: ხო, მართლაც ასე გითხარი.

ხმა: თუ გადაიფიქრე შეგვიძლია შევხვდეთ, წინააღმდეგი არ ვარ.

ევა:ბოდიში, უნდა წავიდე!

ხმა: კარლოტა, მოიცადე!

ევა: რა?

ხმა: სასიამოვნო ხმა გაქვს, სხვანაირი წარმომედგინა.

ევა: ნახვამდის! **(თიშავს)**

კარლოტა: ხედავ?

ლელლე: საცვლები გაცვია? მაინტერესებს! გვინდა ეს ყველამ ვიცოდეთ! გაცვია?

კარლოტა: შეწყვიტე!

ლელლე: გეკითხები!

კარლოტა, შეწყვიტე!

ლელლე: მხოლოდ შეკითხვაა. მიპასუხე! **(ცდილობს კაბა აუწიოს)**

კარლოტა: გთხოვ შეწყვიტე!

ლელლე: უბრალოდ ვნახავ!

კარლოტა: **( ხელში ურტყავს ლელლეს)** შეწყვიტე მეთქი! სახლში მივდივარ!

ლელლე: ბავშვებს ესეც მოუყევი, უთარი რომ დედამისს საცვლები არ აცვია!

კარლოტა: **( კარიდან მოტრიალდება)** ამდენი აურზაური საცვლების გამო?! **(იწევს კაბას და აჩვენებს)** აი, ნახე არ ვატარებ!

ლელლე: **(უცბათ ჩამოაწევინებს)** რას აკეთებ!

კარლოტა: თავი დამანებე! მას შემდეგ, რაც მოვისმინე საკმარისია! იმ საიდუმლოს მოგიყვებით, რომელსაც ვერც ლელლეს და ვერც ჩემი ტელეფონიდან ვერ მოისმენთ! იმ საღამოს მანქანას მე ვმართავდი და არა ლელლე! ნასვამი ვიყავი! ციხეში ჩამსვამდნენ მაგრამ ბავშვებისთვის რა მოგვეხერხებინა?! ამიტომ ავირჩიეთ... ამას რა ქვია? ორ ბოროტზე ნაკლები? მაგრამ ის ადამიანი გარდაიცვალა და ამას ბოროტებასაც კი ვერ დავარქმევ! **(ვამატებთ ტექსტს)**

ლელლე: კარგი, ახლა კი ნამდვილად საკმარისია!

კარლოტა: საკმარისია? იცი, რაც ეს მოხდა არცერთხელ არ განგვიხილია! ერთადერთი რამ, რაც ვიცით, ის არის რომ ეს ჩემი ბრალია! ბრალი რომელსაც მთელი ცხოვრებაა შენ გამო განვიცდი! რატომ არ დავშორდით? ადამიანებმა უნდა შეძლონ დაშორება! უბრალოდ რომ გეთქვა, რომ გეი იყავი ყველაფერი მარტივად იქნებოდა!

 **( მიდის)**

პეპე: სინამდვილეში, ეს მე ვარ პიდარასტი! კი! სწორად გამოვთქვი? ზუსტად ასე ამბობთ - გ ე ი! **(ვამატებთ ტექსტს)**

სწორად ვთქვი? ჰა? სწორია თუ არა? თელეფონების გაცვლა ცუდი აზრი იყო, არა?

 **( ლელლეს უბრუნებს თავის ტელეფონს)**

როკო: ეს ადრე რატომ არ გვითხარი?

პეპე: რატომ არ გითხარით ადრე?იმიტომ რომ არ ვიცოდდი! მერე კი როცა ამას მივხვდი...

ლელლე: გეტყვით რატომ არ თქვა: ორი საათი ვიყავი გეი და ეს საკმარისი იყო! მოგვწონს როცა მეგობრებში გეია! და აი ჩვენც გვყავს და მგონი ეს ყველამ კარგად გაიგო! ყველასთვის გასაგებია!

პეპე: როგორ ფიქრობთ, კონტრაქტი რატომ არ გამიგრძელეს?

როკო: იმიტომ რომ გეი ხარ?

პეპე: როკო, ღვთის გულისათვის შეგიძლიათ პედიკი დამიძახოთ, ასე უფრო ბუნებრივი იქნება!

ლელლე: სასამართლოში რატომ არ შეიტანე განაცხადი?

პეპე: სასამართლოში? თქვენც კი ვერ გეუბნებოდით გეი რომ ვიყავი, არაფერს ვამბო ადვოკატებზე, მოსამართლეზე, მშობლებზე... მომწონდა ეს თამაში, სერიული მკვლელის ისტორიას ჰგავდა. მეც მინდოდა მონაწილე ვყოფილიყავი, მაგრამ არა ამ თვალსაზრისით!

როკო: ლუჩიოს მაიც გაგვაცნობ?

პეპე: არამგონია როკო, რადგან დრეს თქვენ გამოავლინეთ თქვენი თავი და არა მე! არა, არა, არ გაგაცნობთ, იმიტომ კი არა რომ თქვენი კომენტარების მეშინია, ისინი საკმარისად მოვისმინე. არამედ იმიტომ, რომ მას თავიდანვე უცნაურად შეხედავენ. მე კი ეს არ მინდა! მინდა ის დავიცვა, რადგან ვინც გიყვარს, ყველაფრისგან იცავ. ამისგან! **(აჩვენებს ტელეფონს),** ამ ყველაფრისგან!

**(აბაზანიდან ისმის კოსიმოს ტელეფონის ზარის ხმა, კოსიმო მივარდება კართან და ცდილობს გააღოს. ბიანკა ხმას არ იღებს. ყველა კართან იყრის თავს და ცდილობენ კარის შემტვრევას)**

კოსიმო: ბიანკა, ბიანკა გააღე კარი! ბიანკა საკმარისია! ჩაიკეტა!

ევა: ბიანკა ! გააღე კარი! გააღეთ კარი!

კოსიმო: როკო!

როკო: ვცადოთ!

პეპე: გაიწიეთ! **( პეპე ერთი დარტყმით ამტვრევს კარს)**

**(ბიანკა ისტერიული სიმშვიდით იღებავს ტუჩებს წითელი ტუჩსაცხით, იკრავს თმაას, გამოდის და კოსიმოს ტელეფონს უბრუნებს)**

ბიანკა: დედაშენმა დარეკა! ვუთხარი რომ მამა გახდები! ძალიან გაუხარდა... მომილოცა. **(მიდის, მაგრამ უკან ბრუნდება და პეპეს კოჩნის ტუჩებში)** კარგად მოიქეცი რომ ლუჩიო არ გაგვაცანი. შენთვის შეინახე!

 **( ბიანკა მაგიდაზე ტოვებს საქორწინო ბეჭედს და მიდის)**

როკო: **(კოსიმოს)** წადი, წადი დროზე!

**(კოსიმოც მიდის)**

 **(ევა და როკო სამზარეულოში არიან. ევა როკოს ეხუტება)**

**დასასრული**

**(ბიანკა და კოსიმო გამოდიან სადარბაზოდან ქუჩაში და მთვარეს უყურებენ)**

ბიანკა: შეხედე რა მშვენიერია, ისევ სავსეა და ანათებს!

კოსიმო: საოცარია! **(კოცნიან ერთმანეთს, ამ დროს ლელლეც გამოდის სადარბაზოდან)**

ლელლე: საკმარისია! სულ ამას აკეთებთ! როდემდე უნდა გაგრძელდეს?

კარლოტა: **(მანქანასთან დგას და ეწევა)** იჩქარე საყვარელო, ცივა!

ლელლე: მოვდივარ, მოვდივარ! **( პეპეც გამოდის სადარბაზოდან და ერთმანეთს ემშვიდობებიან)**  ნახვამდის პეპე!

პეპე: ნახვამდის, დაგირეკავ!

ბიანკა: ნახვამდის!

კოსიმო: ნახვამდის!

პეპე: ბიჭებო, ხვალ ფეხბურთს ვთამაშობთ?

ლელლე: არავის დაურეკავს...

კოსიმო: შეიძლება გადაიდოს!

პეპე: გამაგებინეთ თუ იქნბა თამაში.

ლელლე: რა თქმა უნდა!

კარლოტა: საყვარელო წამოდი

ლელლე: მოვდივარ!

კოსიმო: პეპე, შემდეგში გაგვაცანი ლუსილა!

პეპე: რა თქმა უნდა როგორც კი გამოკეთდება.ნახვამდის!

**( როკოს და ევას საძინებელი)**

 ევა: რატომ არ გინდოდა თამაში?

როკო: რაღაც არ მომეწონა!

ევა: არა, რამე გაქვს დასამალი? **( აწყობს საყურეებს კომოდზე)**

როკო: არა!

ევა: მაშ რატომ?

როკო: იმიტომ, რომ ზედმეტად მტვრევადები ვართ ყველანი. ზოგზოგიერთი კი განსაკუთრებით. მართალი ხარ, ეს ჩვენი შავი ყუთია! **( ტელეფონს აჩვენებს)** ყველაფერი შიგნითაა. არასწორია ამით თამაში. მაგრამ დასამალი არაფერი მაქვს. რაც გინდა ის უქენი. შეგიძლია ნახო, კოდი არ ადევს **(ტელეფონს კომოდზე დებს)** ლამაზი საყურეებია, ახალია?

ევა: კი!

**(ბიანკა და კოსიმო მანქანაში, კოსიმო ტელეფონს ამოწმებს)**

**[შეტყობინება ევასგან: დღეს ისე ძალიან მინდოდი...]**

ბიანკა: ვის წერ?

კოსიმო: ევას და როკოს. მადლობას ვუხდი ამ საღამოსთვის.

ბიანკა: ხო, ძალიან კარგი დრო გავატარეთ

კოსიმო: ხო! **[კოსიმოს მარიკა ურეკავს]** ისევ მარიკა!

ბიანკა: ალბათ შენი შეცვლა უნდა, არ უპასუხო!

კოსიმო: ხო, არ ვპასუხობ! მისმინე- აღარანაირი ბიოდინამიკურიი ღვინო!

ბიანკა: უკვე ექვსი ბოთლი ვიყიდე.

კოსიმო: ჯანდაბა!

**(კარლოტა და ლელლე სახლში ბრუნდებიან, კარლოტა შედის საძინებელში და სასწრაფოდ იცვამს ტრუსებს)**

**(პეპეს გზაში ურეკავს სავარჯიშო პროგრამა, აჩერებს მანქანას, გადმოდის და ვარჟიშობს)**